Publication: Magyar Közlöny
Issue: MK-2006-94 (Year: 2006, Number: 94)
Era: 2004-2010
Section: (1) A Honvédelemről és a Honvédségről szóló 2004. évi CV. törvény
Paragraph Index: 3249

13. A MINISZTÉRIUM MŰKÖDÉSÉNEK BIZTOSÍTÁSA 13.1. A munkavégzés rendje A HM szervek személyi állományának heti munkaideje (hivatásos és szerződéses katonaállományának szolgálat-teljesítési ideje) 40 óra, az alábbi napi beosztás szerint: • hétfőtől – csütörtökig: 08.00-tól 16.30-ig; • pénteken: 08.00-tól 14.00-ig. 2006/94. szám A személyi állomány munkanapokon 06.00-tól 18.00-ig (pénteken 17.00-ig) tartózkodhat a munkahelyén munkavégzés céljából. A fenti időn túli benntartózkodáshoz az illetékes HM szerv vezetőjének engedélye szükséges. Az engedély megadásáról az MH Központi Ügyeletet tájékoztatni kell. A HM szervek hivatásos és szerződéses katonaállománya részére – a heti munkaidő terhére – hetente három óra időtartamban, lehetőleg szervezett formában, a Kommunikációs és Toborzó Főosztály ajánlásával testnevelést (sportolási lehetőséget) kell biztosítani. A HM szervek túlszolgálatot vagy rendkívüli munkavégzést (a továbbiakban: túlmunka) végző állománya díjazásban részesül. A munkaidőn kívüli túlmunkát végzők túlmunkája igazolásának, díjazásának szabályait külön miniszteri rendelkezés tartalmazza. A munkaidőben való távollétet az illetékes munkahelyi vezetők engedélyezik. 13.2. Az útba indítás, a kirendelés, a szabadságok kiadásának rendje A belföldi szolgálati utak engedélyezése a HM szervek vezetőinek hatásköre. A kirendeléseket minden HM szervnél nyilvántartott füzetben kell vezetni. Ebben a füzetben kell vezetni a szolgálati és nem szolgálati jogviszonyban lévő állomány évi rendes, rendkívüli, egészségügyi, illetve betegszabadságát, továbbá az illetményre nem jogosító távolléteket. A belföldi szolgálati utak elszámolását – menetlevél alapján – a HM 1. sz. Területi Pénzügyi és Számviteli Igazgatóság kihelyezett pénzügyi részlegei végzik. A külföldi szolgálati kiküldetéssel kapcsolatos pénzügyi és egyéb ügyintézési feladatokat a HM Nemzetközi és Rendezvényszervező Hivatal látja el. 13.3. Állománygyűlések, rendezvények A minisztériumi szintű állománygyűléseket a miniszter rendeli el. A rendezvényhez szükséges terem lefoglalását, berendezését az MH Támogató Ezred illetékes szervénél kell igényelni. A HM I. objektum tanácstermeinek használatát – a VI. emeleti rendezvényterem kivételével – a HM Ingatlankezelési Hivatal Anyagi Koordinációs Osztálya koordinálja. Ha a rendezvényen minősített adatok is elhangzanak, elsősorban a III. emeleten lévő tanácskozótermet kell igénybe venni. A VI. emeleten lévő rendezvényterem igénybevételét az MH Támogató Ezred 1. Objektumüzemeltető Alosztálya biztosítja. A HM-II, III, objektumokban lévő tanácskozó helyiségek igénybevételének koordinálását az MH Támogató Ezred kihelyezett részlegei végzik. A rendezvény szervezője köteles gondoskodni: • Szigorúan titkos, titkos, NATO Secret, NATO Cosmic Top Secret minősítésű iratok felhasználása esetén jelenléti ív készítéséről; • a terem előzetes ellenőriztetéséről (az MK KBH HM Igazgatóság útján); 2006/94. szám • minősítésnek megfelelő hitelesített munkafüzetről a résztvevő állomány számára; • a rendezvény megkezdése előtt az állományba tartozó személyekkel titokvédelmi nyilatkozat, illetve az állományba nem tartozó résztvevőkkel kötelezvény aláíratásáról. A rendezvények anyagi-technikai biztosítását az előzetesen leadott igénylés alapján az illetékes ellátó szervek végzik. Az igénylés tartalmazza az időpontot, a résztvevők számát, a berendezési, díszítési igényeket, az étkeztetés biztosításának rendjét, a költségviselő szerv (személy) megnevezését. A rendezvények elektroakusztikai biztosítását az MH Híradó és Informatikai Parancsnokság parancsnokától kell igényelni, a videó és egyéb képrögzítést, a monitorokat a minisztérium szervei önállóan biztosítják. 13.4. A Honvédelmi Minisztérium logisztikai igényeinek biztosítása A HM logisztikai biztosítását az MH Támogató Ezred, valamint az MH Híradó és Informatikai Parancsnokság, a HM Ingatlankezelési Hivatal Anyagi- Koordinációs Osztálya, az elhelyezési szükségletek biztosítását a HM Ingatlankezelési Hivatal tervezi és végzi. Az ellátást végző szervezetekkel, illetve a szolgáltatókkal történő kapcsolattartás rendjét, valamint az ellátás részletes szabályait külön HM rendelkezések szabályozzák. 13.5. A személyzeti és munkaügyek vitele A szolgálati, illetve közszolgálati jogviszonyt érintő javaslatokat, a külföldi és hazai képzéssel (továbbképzéssel) kapcsolatos javaslatokat (kérelmeket), továbbá a minisztériumi szintű elismerési javaslatokat a HM szervek vezetői a Személyügyi Osztály, illetve a Személyzeti Főosztály közreműködésével terjesztik elő az állomány tekintetében hatáskörrel rendelkező illetékes felettesnek, elöljárónak. A minisztérium hatáskörébe tartozó személyi ügyek döntésre történő előkészítése, illetve a HM szervek és szervezetek személyi állománya előmenetelével, képzésével, beiskolázásával kapcsolatos tevékenység koordinálása a személyi okmányok, nyilvántartások (közszolgálati nyilvántartás) kezelése a Személyügyi Osztály, illetve a Személyzeti Főosztály feladata. Külső polgári szervekkel személyi ügyekben levelezést a minisztériumi vezetők és az illetékes személyügyi szervek vezetői folytathatnak. A kinevezésekkel, áthelyezésekkel, előléptetésekkel, illetménybesorolással és elismerésekkel kapcsolatos határozatokat (parancsokat) a Személyügyi Osztály, illetve a Személyzeti Főosztály készíti el és terjeszti elő a hatáskörileg illetékes vezetőnek. 13.6. A szakmai tanácsadói címek adományozása, vagyonnyilatkozati kötelezettség

Source: https://magyarkozlony.hu/hivatalos-lapok/bf323688ebda5dd31e67ac398bd4b1323a7bd28a/dokumentumok/7bd824bfa5f94d18b68a947d3497943c4c2cbf34/letoltes